google/wiki40b huggingface dataset:
Czarna Hańcza

Czarna Hańcza (hviterussisk: Чорная Ганча – Tsjornaja Hantsja, litauisk: Juodoji Ančia) er ei elv i Podlasie voivodskap i Polen og Hrodna voblast i Hviterussland. Den er 142 km lang og har et nedbørfelt på 1916 km².
Elva er kjent for store rullesteiner fra istiden i og langs elveleiet. Elva har utspring ved innsjøen Hańcza og munner ut i elva Nemunas ved grensa mellom Hviterussland og Litauen.
IUBMB

International Union of Biochemistry and Molecular Biology (IUBMB) er en internasjonal ikke-statlig organisasjon (NGO) som tar for seg spørsmål som er relevante innen biokjemi, molekylærbiologi og beslektete disipliner. IUBMB ble stiftet i 1955 som International Union of Biochemistry etter mønster av den tilsvarende, men langt eldre organisasjonen innen kjemi IUPAC. Union hadde 77 medlemsland i 2008. Norge er representert ved Norsk biokjemisk selskap 
IUBMB organiserer hvert tredje år en kongress: Congress of Biochemistry and Molecular Biology, og sponser andre konferanser, symposia, utdanningstilbud og forelesninger.
Organisasjonen vedtar og publiserer standarder for enzymnomenklatur og annen biokjemisk nomenklatur, i enkelte tilfeller sammen med søsterorganisasjonen IUPAC.
Følgende tidsskrifter har sitt utspring i IUBMB og drives i samarbeid med denne: Biochemistry and Molecular Biology Education (tidligere Biochemical Education), BioEssays, BioFactors, Biotechnology and Applied Biochemistry, IUBMB Life, Molecular Aspects of Medicine og Trends in Biochemical Sciences.
For tiden er Angelo Azzi president. Tidligere presidenter har vært blant annet George Kenyon, Brian F.C. Clark, Mary Osborn, Harland G. Wood, William J. Whelan, K. Yagi og Hans Kornberg.
Baygorria-demningen

Baygorria-demningen er en demning med et vannkraftverk på elva Negro i Uruguay. Anlegget ble ferdigstilt i 1962 og utvidet i 1988, og er landets fjerde største kraftverk målt etter installert effekt, som er 108 MW.
Anlegget ligger på grensen mellom fylkene Río Negro i nord og Durazno i sør. Dette er det midterste, og samtidig tredje største kraftverket på Río Negro, de øvrige er El Palmar-demningen (nederst) på 660 MW, og Gabriel Terra-demningen (øverst) på 148 MW.
Glyptoceridion

Utseende

En nokså liten, spinkel, brokete farget trebukk. Oversiden er litt blank og har spredte, oppstående hår. Antennene er noe lengre enn kroppen. Pronotum er nesten sylindrisk (ganske svakt tønneformet), dekkvingene er jevnbrede og ender i spiss tann. De er mønstret i svart, rødbrunt og gulhvitt. Beina er nokså lange.

Utbredelse

Slekten er utbredt i Sør-Amerika (Brasil, Ecuador, Peru og Bolivia)
Dunlinfeltet

Produksjon

Producksjn startet i august 1978 fra Dunlin Alfaplattformen. Dette er en betong gravity plattform av Condeep-type. Den har fire bein og lagringskapasitet for 838,200 fat olje. Total sub-structure vekt er 225,000 long ton (229,000 tonn) og kan ha dekksvekt på 15,635 long tons (15,886 tonn).
Plattformen er utstyrt for å bore, produce meter og pumpe olje. Den kan også re-injisere vann å opprettholde reservoartrykk. Topproduksjonen var 115,000 fat per dag i 1979.
Oljeproduksjon er ved rørledning til Cormorant Alpha og deretter Brent System rørledning til Sullom Voe, Shetland. Noe gass ble brent.
Mount McMahon

Mount McMahon er et fjell om lag ni kilometer vest for Mount Bewsher i Prince Charles Mountains i Australias kravsone i Antarktis. Det ble kartlagt etter flyfoto tatt av ANARE (Australian National Antarctic Research Expeditions). Det er oppkalt etter R. McMahon, øverstkommanderende ved Mawson-stasjonen i 1963.
Romandie

Romandie (fr. la Romandie eller la Suisse romande) er en betegnelse for den fransktalende delen av Sveits – i praksis betyr dette den vestlige delen. (Må ikke forveksles med det som på fransk heter la Suisse romanche, som er den delen av Sveits der det blir snakket retoromansk, det vil si deler av kantonen Graubünden.)
Romandie omfatter kantonene Genève, Vaud, Neuchâtel og Jura, samt de fransktalende delene av kantonene Valais, Fribourg og Bern. Rundt 1,5 millioner mennesker (ca. 20% av sveitserne) bor i Romandie.
De ulike franske dialektene i Romandie kan av og til bli kalt sveitserfransk. Imidlertid er det små forskjeller mellom sveitserfransk og «vanlig» fransk, og det er generelt mulig å forstå den andre typen dersom en forstår den ene av dem. Noe av det første en legger merke til i sveitserfransk kan være tallsystemet; sytti heter septante (ikke soixante-dix), nitti heter nonante (ikke quatre-vingt-dix), og noen steder heter åtti huitante. Det blir gjerne sagt at sveitsere snakker langsommere enn franskmenn, og at tonefallet deres er mer «syngende».
Som region er Romandie utelukkende kulturelt og språklig bestemt; den har ingen formell betydning i det politiske systemet, men virker likevel identitetsskapende for de fransktalende innbyggerne i Sveits. Fjernsynsselskapet TSR lager program for folk i Romandie.
Gruberfjella

Gruberfjella er et fjellparti i Dronning Maud Land, beliggende lengst nordvest i Wohlthatmassivet i Fimbulheimen.
Fjellpartiet ble fotografert fra fly og grovt kartlagt av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført under den norske antarktisekspedisjonen 1956–60, da også fjellpartiet ble navngitt etter den tyske kartografen Otto von Gruber som utarbeidet de første kartene over dette området basert på flyfotografier fra Ritschers ekspedisjon.
Klarsiktrute

En klarsiktrute eller klarsiktskive (engelsk: Kent-Screen) er en glass-skive som roterer, den er montert i et vindu for å spre regn, sludd, og snø. En klarsiktrute er vanligvis drevet av en elektromotor i midten av skiven, og er oftest oppvarmet for å hindre kondens, dugg eller ising.
Klarsiktruten ble opprinnelig utviklet på midten av 1930-tallet for biler som et bedre alternativ enn vanlige vindusviskere, men ble snart funnet mer egnet for båter og større skip. På skip er en klarsiktrutd vanligvis på kommandobroen og roterer med høy hastighet (~1500 rpm). Klarsiktruter brukes også i lokomotiver og annet jernbanemateriell.
Paso Farías

Transport

Ruta 30 Brigadier General Eugenio Garzón forbinder Paso Farías med Tomás Gomensoro.
Overskuddsmandat

Overskuddsmandat (tysk:Überhangmandat) kan oppstå i visse valgsystemer når et parti vinner flere valgkretser (enkeltmannsvalg) enn resultatet av partistemmene skulle tilsi. Således kan overskuddsmandater oppstå i Tyskland, New Zealand og Skottland.
Brattbakken (Vefsn)

Brattbakken er en gård i Vefsn kommune, som ligger midt i Drevjadalen, der FV 252 kommer inn i dalen fra Fustvassbygdene. Drevjo (Drevjeelva utgjør grensen mot Straum (Vefsn) i nord. I vest grenser gården til Bergsnevet. I sør grenser gårdens utmark til Granåsen (Vefsn), Søfting og Engåsen. I øst grenser gården til Forsmoen.

Historie

Det antas at Brattbakken er en av de eldste gårdene i Drevjadalen, med drift fra 1600-tallet.

Skoler og skolekretser

I omgangsskoletiden utgjorde Brattbakken sammen med Bergsnevet og Forsmoen en egen skolekrets.  Den nye skoleloven som kom i 1861, la opp til faste undervisningslokaler. Dette ble en komlisert sak for disse bygdene å løse på grunn av de krevende utfordringene med transport.  Resultatet ble en mellom løsning som varte i en periode, med fortsatt omgangsskole for gårdene; Brattbakken, Forsmoen, Rokkåsen og Granåsen. Denne rotasjonen gikk ut på 3 uker skole på Brattbakken, 3 uker på Forsmoen, og 2 uker på den faste skolen på Stuvland. Denne ordningen fortsatte i forskjellige varianter helt til det ble bygget skole på Forsmoen i 1938. Elever fra Brattbakken hadde fra da av et fast skolelokale å gå til. Denne skolen var i bruk helt til den nye Granmoen skole ble åpnet i 1969.

Samferdsel

Den gamle ferdselsveien fra Drevja gikk forbi Brattbakken, videre gjennom Granåsen mot Dolstad og Mosjøen. I dag går både Fylkesvei 252 mellom Fustvassbygdene og Drevjadalen gjennom bygda, samt  hovedveien Fylkesvei 78 som går opp gjennom Drevjadalen. Nordlandsbanen passerer også bygden, men de lokale stasjonen er i dag nedlagte.
Institut Louis Malardé

Institut Louis Malardé er et forskningsinstitutt i Papeete i Fransk Polynesia. Det driver forskning på folkehelse og miljø, er engasjert i forebyggende arbeid og leverer laboratorietjenester. ILM har konsentrert seg om forskning på sykdommer som er utbredt i landet, særlig denguefeber, filariasis og ciguatera, og studerer insektbårne sykdommer. ILM hadde i 2011 en stab på 87.
Instituttet kom i stand etter initiativ fra amerikaneren William Albert Robinson, som etter andre verdenskrig var opptatt av at store deler av befolkningen var rammet av elefantiasis, en sykdom som spres av mygg. Det ble grunnlagt i 1949 som Institut de recherches médicales des établissements français de l'Océanie. Det ble i 1968 oppkalt etter Louis Malardé, som døde året før etter kort tid som direktør. Selvstyremyndighetene overtok ansvaret for instituttet i 1984.
I starten var instituttet opptatt av tropiske sykdommer, særlig elefantiasis og filariasis, og har senere utvidet sitt interesse- og virkefelt til å omfatte folkehelse i allmennhet. Arbeidsområdet omfatter også forskning på algegifter, medisinsk entomologi og ikke-smittsomme sykdommer. En biomedisinsk avdeling kom til i 1981 og et parasittologisk laboratorium i 1983. I 2004 fikk det ansvar for tilsyn med matvarer og drikkevann. Instituttet er også involvert i forskning for å identifisere stoffer som benyttes i tradisjonell polynesisk naturmedisin.
Arik Air

Historie

Den 3. april 2006 tok Arik Air over tidligere Nigeria Airways’ fasiliteter, tre år etter at selskapet gikk konkurs, og startet med å bygge opp sitt nye selskap. Nigeria Airways' bygninger ble renovert og modernisert og bare to måneder senere, 14. juni 2006, kunne Arik ta imot sine to første to fabrikknye Bombardier CRJ-900. Trolig var dette første gang fabrikknye fly ble registrert i Nigeria. Senere samme sommer kom to Boeing 737-300 og tre Canadair CRJ 200 fra United Airlines.
Den 30. oktober 2006 begynte Arik Air å trafikkere Lagos-Abuja fire ganger daglig med Canadair CRJ 900, og rutenettet ble etterhvert utvidet til å omfatte 16 destinasjoner innen Nigeria og i regionen til  Senegal, Sierra Leone, Benin, Ghana og Liberia og interkontinentalt til London og New York.
Forkortelse

Bruk av forkortelser

Det finnes mange måter å forkorte på, og dette kan føre til forvirring. En gyllen regel som gjelder alle språk, er at man bør være konsistent. I Norge lager Språkrådet overordnede regler eller standarder for forkortelser. Virksomheter og institusjoner som aviser, etermedia og forsvaret har gjerne laget egne regler for hvordan forkortelser skal brukes, hver ut fra sitt spesielle behov.

Klargjørende og forvirrende

For å skape klar og entydig kommunikasjon mellom mennesker har forkortelser både fordeler og ulemper. Ved kommunikasjon internt i en gruppe eller institusjon kan forkortelser virke klargjørende, forenklende og være tidsbesparende. Forkortelsene blir en del av en terminologi eller sjargong. Ved kommunikasjon eksternt, kan bruk av forkortelser derimot virke forvirrende, ekskluderende og kompliserende. Forkortelsene kan i slike tilfeller representere en barriere for reell kommunikasjon.

Akronym og forbokstaver

Både akronymer og forbokstaver er forkortelser. Mens Nato er et akronym, dvs at forbokstavene danner et ord som kan uttales, er HTML en ren forkortelse der hver bokstav uttales for seg. De fleste leksika slutter seg til denne distinksjonen. Enkelte forkortelser kan fungere både som akronymer og inititialord – SAS kan uttales både akronymisk («sass») eller med hver bokstav for seg («ess-a-ess»).
Tsetlin-maskin

Tsetlin-maskin er en form for lærende automaton basert på algoritmer fra forsterkende læring for å lære uttrykk fra setningslogikk (proposisjonslogikk). Ole-Christoffer Granmo gav metoden navn etter Michael Lvovitch Tsetlin og hans Tsetlin automata. Metoden bruker primitiver som er enklere og raskere å evaluere i ordinære digitale regnemaskiner enn ordinære kunstige nevrale nett, men mens metoden er raskere så faller signal til støynivå raskt ved økende størrelse på signalrommet. Så langt viser algoritmen lovende resultater på testdata.
Ett av de første store problemene for algoritmen var å lære menneske-lesbare regler for å kategorisere tekst med stor nøyaktighet. Dette er for medisinsk tekst. Slik kategorisering av tekst er en vanlig øvelse for å teste om klassifikatorer fungerer som forutsatt.
En Tsetlin automat er en form for en tilstandsmaskin, og en Tsetlin-maskin lærer i utgangspunktet relasjoner mellom tilstander, men det har vist seg mulig å bruke tilsvarende læreregler for ordinær regresjonsanalyse.Det vil si at Tsetlin-maskinen gir kontinuerlige utverdier. Tilsvarende har det også vist seg mulig å bruke kontinuerlige innverdier for klassifikasjonsproblemer.
L'amant statue

L'amant statue er en opera i en akt av komponisten Nicolas Dalayrac med en fransk libretto av Fouques Desfontaines. Operaen hadde premiere på Fontainebleau slott 4. august 1785 i nærvær av Ludvig XVI av Frankrike.
6mm BR

6mm Norma BR er en sentertent patron laget for benkeskyting. Patronen er også kjent som 6mm Bench Rest eller 6 BR, og har også blitt populær til jakt.
Begynnelse

Handling

Ekteparet, Kari og Kjell, får et barn med leppe-kjeve-ganespalte. De møter sykehuslegens profesjonelle holdning og språk samt medpasientenes klønete forsøk på å trøste. De står foran flere års behandling av et barn, som vil få utseendemssige problemer og vansker med å lære å tale.
Sydsvenska Dagbladet

Historikk

Det første nummeret av Snäll-Posten från Malmö ble utgitt den 8. mai 1848. Utgiver het Bernhard Cronholm. Denne datoen regnes i dag som Sydsvenskans fødselsdag. Den 20. februar 1851 byttet avisen navn til  Snäll-Posten..
"Snäll" i Snällposten kommer av det tyske ordet "schnell"som betyr rask. Ved hjelp av avisens navn ville grunnleggerne gi samme løfte om oppdaterte nyheter som f eks avisene Expressen eller Kuriren.
Sydsvenska Dagbladet startet som konkurrent til Snällposten 29. april 1870.
Etter sammenslåingen av Sydsvenska Dagbladet och Snällposten ble det første nummeret av Sydsvenska Dagbladet Snällposten utgitt tirsdag 2. januar 1872 .
Under ledelse av grunnleggeren Carl Herslow knyttet avisen seg i 1904 til høyreorganisasjone Allmänna valmansförbundets standpunkter. Etter å ha brutt med Högerpartiet i 1966 har avisen bekjent seg som "uavhengig liberal".
3. oktober 1989 ble "ABC-avisen" lansert, ved at Sydsvenskan ble delt opp i 3 ulike deler.
4. september 1992 ble avisens forside forside endret og den klassiske postrytteren kom tilbake på avishodet. Samtidig ble underpunktet Snällposten tatt bort.
I 1995 ble Sydsvenskan lansert på Internett.
I forbindelse med 150-årsjubileet i 1998 ble avishodet byttet ut etter å ha sett tilnærmet likt ut siden 1872. Midt i navnet ble en ny mørkerød postrytter plassert og Snällposten ble flyttet til en blå linje.
12. mars 2003 byttet avisen format for B- og C-delen til tabloid. A-delen ble fortsatt gitt ut i broadsheet.
5. oktober 2004 gikk samtlige deler av avisen over til tabloidformatet. Samtidig ble avisens navn endret til kun å være Sydsvenskan som avisen også kalles på folkemunne. Det gamla navnet Sydsvenska Dagbladet Snällposten finnes fortsatt formelt, også på forsiden. I forbindelse med denne omleggingen kom en ny del, D-delen. Dette skjedde ved at temamaterialet som tidigere ble trykket i B-delen ble flyttet til en egen daglig del. Del D forsvant imidlertid ganske fort, da avisen i stedet satset på mer feature-stoff i helgene.
Den 5. oktober fikk delene egne navn. B-delen fikk navnet "Kultur & Nöje", C-delen kalles "Malmö & Sport" eller "Lund & Sport" avhengig av utgaven. I tillegg fikk avisen en mer fast struktur ved at emneområder nå alltid trykkes i samme del. Tidigere hadde blant annet "Postis" og "Familj" vekslet mellom å ligge i A- og B-delen.
13. februar 2008 trykket Sydsvenskan en av de danske Muhammed-karikaturene.

Utgaver

Sydsvenskan kommer ut i to utgaver. Forskjellen mellom de to utgavene er først og fremst C-delen med tilpassede lokalnyheter. Den første utgaven distribueres i de kommuner som ligger lengst unna Malmö og til resten av Sverige; den andre i blant annet Lund kommune og Malmö med omegn. Som en følge av dette får beboerne i  Malmö en mer dagsaktuell avis enn de som bor lengre bort fra byen;– deadline for Malmö-utgaven er omtrent 1,5 time senere enn for førsteutgaven.

Avisens innhold

Bortsett fra dagsavisenes tradisjonelle innhold som ledere, familiesider, Radio- og TV-program, innenriks-, utenriks-, sport-, kultur-, underholdning- og økonominyheter, har Sydsvenskan avdelingene "Oss emellan", "Ordet", "Omkretsen", og "Postis".
Marie Louise Seeberg

Utdanning

I 1988 tok Seeberg graden cand.mag. i sosialantropologi ved Universitetet i Oslo (UiO), og i 1996 tok hun cand.polit.-graden i sosialantropologi ved samme universitet.
I 2003 tok Seeberg doktorgraden (dr.polit.) i sosialantropologi ved Universitetet i Bergen (UiB), med avhandlingen "Dealing with differences: two classrooms, two countries. A comparative study of Norwegian and Dutch processes of alterity and identity, drawn from three points of view".
Lille Kannikestræde

Lille Kannikestræde er en liten gate i Københavns Indre By. Den støter opp til sin navnesøster Store Kannikestræde og Skindergade.
Navnet kjennes tidligst fra 1609 i formen Liden Cannickestræde, men gaten er formentlig eldre. Kannik var et katolsk begrep for en geistlig person som var medlem av et domkapitel. Kannikene ved Vor Frue Kirke i København hadde hovedsakelig deres gårder i Store Kanikkestræde, derav navnet.

Gatens beboere

Forfatter og prest Steen Steensen Blicher bodde i Lille Kannikestræde til huset hans gikk opp i flammer under Københavns bombardement i 1807. Kokeboksforfatterinnen Anne Marie Mangor samt kongelig skuespiller Ludvig Phister bodde begge i nr. 4. Denne bygningen – oppført i 1830–31 – huset stiftelsen Krigsraad Mørks Minde. Det var krigsrådens datter, Emilie Henriette Mørk, som sto bak det filantropiske prosjektet. Formålet var å gi enker og ugifte kvinner av den bedre klasse, midler til å leve det liv de opprinnelig var født til.
Columbus Circle

Columbus Circle er en rundkjøring i Manhattan i New York City, ved det sørvestlige hjørnet av Central Park, som har navn etter Christofer Columbus. Monumentet i midten av Columbus Circle, som består av en 21 meter høy statue av oppdageren Columbus, stående på en søyle, ble skapt av den italienske skulptøren Gaetano Russo. Den ble reist som en del av New Yorks feiring i 1892 av 400-årsjubioleumet for Columbus landgang i Amerika. Renovasjoner som ble gjort ved sirkelen i 2005 omfattet også en ny fontene.
Rundkjøringen utgjør punktet hvorfra alle offisielle avstander fra New York City måles. Sør for rundkjøringen ligger nabolaget Hell's Kitchen (også kjent som «Clinton») og byens teaterdistrikt, og i nord ligger nabolaget Upper West Side.
Columbus Circle opptrer i en rekke amerikanske filmer, en av dem har sin tittel fra omgjøringen, Columbus Circle (2012), regissert av George Gallo.
Pterotarsus

Utseende

Middelsstore (ca. 10 millimeter), forholdsvis korte og brede, sylindriske smellere. De er gjerne ganske fargerike, tegnet i rødt eller gult og svart. Hannene har kamformede antenner.

Utbredelse

Slekten lever i den neotropiske økosonen.
Haplodrassus soerenseni

Utseende

Haplodrassus soerenseni er en middelsstor, litt flat edderkopp med kraftige bein. Kroppen er todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

Haplodrassus soerenseni er nattaktiv og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
University of Central Lancashire

University of Central Lancashire er et universitet i England. Hovedcampus ligger i Preston i Lancashire, og det finnes avdelinger i Carlisle og Penrith. I Preston er det omkring 35 000 studenter, hvilket gjør dette til et av de største universiteter i Storbritannia.

Rangeringer

University of Central Lancashire ble rangert som nummer 91 av 126 britiske universiteter på Complete University Guides liste for 2016 og som nummer 85 av 119 britiske universiteter på The Guardians 2016-liste.
I QS World University Rankings for 2014 rangerte universitetet på plass 701 av verdens universiteter.
Aimi Kunitake

Landslaget

Aimi Kunitake spilte 1 landskamp for Japans kvinnelandslag.
Miguel Ferrer

Bakgrunn

Miguel Ferrer ble født som den eldste i en barneflokk på fem. Hans far var den puertoricanske skuespilleren José Ferrer og hans mor skuespillerinnen og sangerinnen Rosemary Clooney. I tenårene peilet han seg inn mot en musikkarriere og spilte trommer og sang i bandet The Jenerators. Han spilte også trommer på Keith Moons soloalbum Two Sides of the Moon i The Beach Boys-coverlåten «Don't Worry Baby». Han studerte senere skuespill ved The Beverly Hills Playhouse.

Karriere

Ferrer TV-debuterte i 1981 via en gjesteopptreden i kriminalserien Magnum, P.I., og filmdebuterte i 1983 i dramaet Heartbreaker. I 1984 fikk han en birolle i science fiction-filmen Star Trek III: The Search for Spock, og hadde utover 1980-tallet sentrale roller i kjente science fiction-filmer som RoboCop (1987) og DeepStar Six (1989).
I perioden 1990–91 spilte han rollen som den noe kyniske FBI-agenten Albert Rosenfield i den amerikanske kultserien Twin Peaks, og filmoppfølgeren Twin Peaks: Fire Walk with Me. Parallelt med Twin Peaks hadde han også rollen som Todd Spurrier i dramaserien Shannon's Deal.
Etter disse to seriene gjorde han seg bemerket i filmer som komedien Hot Shots! Part Deux (1993), krimkomedien Spanerne 2 (1993), mysterygrøsseren The Night Flier (1997) og kriminaldramaet Traffic (2000). I 1997 hadde han hovedrollen i Stephen Kings fantasy-grøsser The Night Flier.
Han hadde etter 1991 også flere markante roller i TV-serier, slik som i miniserien The Stand (1994), komiserien LateLine (1998–99), animasjonsserien Jackie Chan Adventures (2003–04) (stemme) og Bionic Woman. I perioden 2001–07 spilte han rollen som dr. Garret Macy i kriminalserien Crossing Jordan, en serie hvor han medvirket i 113 episoder. Han hadde i tillegg gjesteopptredener i serier som CHiPs (1983), Cagney & Lacey (1984), Hill Street Blues (1984), T.J. Hooker (1985), Miami Vice (1987 og 89), Akutten (1994), Tales from the Crypt (1990 & 94), Will & Grace (1999), American Dad! (2007) og Medium (2008). Han hadde rollen som Owen Granger i NCIS: Los Angeles i perioden 2012–17 og gjentok rollen som agent Rosenfield i den tredje sesongen av Twin Peaks i 2017.

Priser

I 2001 vant han en Screen Actors Guild Award for sin rolle i filmen Traffic (sammen med en rekke andre i filmen). I 2007 vant han en Imagen Foundation Award for sin rolle i Crossing Jordan.

Personlige forhold

Ferrer giftet seg med Leilani Sarelle i 1991 og de fikk to sønner sammen. De skilte seg i 2003. I 2005 giftet han seg med Lori Weintraub og de fikk én sønn sammen.
Ferrer var fetter av George Clooney og hadde både irsk og puertoricansk opphav.
Den 19. januar 2017 døde Ferrer av strupekreft i sitt hjem i Los Angeles, 61 år gammel. Han er begravet på Cementerio Santa María Magdalena de Pazzis i San Juan, Puerto Rico, ved siden av sin far, José Ferrer.